– Mən müsəlmanam. İslam adət-ənənəsi ilə böyümüşəm və o cür də dəfn olunmağımı istəyirəm. İlk dəfədir bu mövzuda sizə deyirəm. Övladlarıma demişəm ki, öləndən sonra mənə bahalı baş daşı, heykəl, qoymasınlar. Demişəm ki, sadə qəbir daşı qoysunlar, bitib getsin. Demişəm ki, ilimi, ehsanlarımı verməsinlər. Mənim üçün çəkəcəyiniz xərclərlə insanlara yaxşılıq edin. Su olmayan bir yerə su çəkin. Yolu olmayan bir kəndin yolunu düzəldin və s. Ən böyük arzum odur ki, balalarım bir fond yaratsın, imkansız, kasıb istedadlı uşaqları ən səviyyəli universitetlərdə oxutsunlar.